ಅರ್ಥಶಾಸ್ತ್ರಜ್ಞರು ಗುಲಾಮಗಿರಿಯು (ಮತ್ತು ಜೀತಗಾರಿಕೆಯಂತಹ ) ಕಂಡುಬರುವ ಮತ್ತು ಕಂಡುಬರದ ಸ್ಥಿತಿಗಳ ಬಗ್ಗೆ ಮಾದರಿ ತಯಾರಿಸಲು ಪ್ರಯತ್ನಿಸಿದರು. ಭೂಮಾಲೀಕರು ಅತಿ ಹೆಚ್ಚು ಜಮೀನನನ್ನು ಹೊಂದಿದ್ದು, ಅದರಲ್ಲಿ ಕೆಲಸ ಮಾಡಲು ಕಾರ್ಮಿಕರು ದೊರಕದಿದ್ದಾಗ ಗುಲಾಮಗಿರಿಯು ಹೆಚ್ಚು ಅಪೇಕ್ಷಣೀಯವಾಗುತ್ತದೆ, ಆದ್ದರಿಂದ ಸಂಬಳ ಪಡೆಯುವ ಕಾರ್ಮಿಕರು ಹೆಚ್ಚಿನ ವೇತನಗಳನ್ನು ಕೇಳಬಹುದು ಎಂಬ ಒಂದು ಅವಲೋಕನವಿದೆ. ಕಾರ್ಮಿಕರು ಅತಿ ಹೆಚ್ಚಿನ ಸಂಖ್ಯೆಯಲ್ಲಿದ್ದು, ಜಮೀನು ಕಡಿಮೆಯಿದ್ದರೆ ಭೂಮಾಲೀಕರಿಗೆ ಪೈಪೋಟಿಯಿಂದಾಗಿ ಕಡಿಮೆ ವೇತನಗಳನ್ನು ಕೇಳುವ ಕಾರ್ಮಿಕರನ್ನು ನೇಮಿಸುವುದಕ್ಕಿಂತ ಗುಲಾಮರಿಗೆ ರಕ್ಷಣೆಯನ್ನು ಒದಗಿಸುವುದು ಹೆಚ್ಚು ದುಬಾರಿಯಾಗುತ್ತದೆ. ಆದ್ದರಿಂದ ಮೊದಲು ಗುಲಾಮಗಿರಿ ಮತ್ತು ನಂತರ ಜೀತಗಾರಿಕೆಯು ಯುರೋಪಿನಲ್ಲಿ ಜನಸಂಖ್ಯೆಯು ಹೆಚ್ಚಾದಂತೆ ಕ್ರಮೇಣ ಕಡಿಮೆಯಾಯಿತು. ಕೆಲವು ಜನರೊಂದಿಗೆ ಹೆಚ್ಚಿನ ಪ್ರಮಾಣದ ಹೊಸ ಜಮೀನು ಪ್ರದೇಶಗಳು ಲಭ್ಯವಾದುದರಿಂದ ಇದನ್ನು ಅಮೇರಿಕಾ ಮತ್ತು ರಷ್ಯಾದಲ್ಲಿ (ಜೀತಗಾರಿಕೆ) ಮತ್ತೊಮ್ಮೆ ರೂಢಿಗೆ ತರಲಾಯಿತು.. ಗುಲಾಮಗಿರಿಯು ವಾಸ್ತವವಾಗಿ, ವಿಶೇಷವಾಗಿ ಪ್ರಪಂಚ ಮಾರುಕಟ್ಟೆಯಲ್ಲಿ ಹೆಚ್ಚಿನ ದರಗಳಿಗೆ ಮಾರಾಟವಾಗುವ ಹತ್ತಿಯನ್ನು ಬೆಳೆಯುವ ದೊಡ್ಡ ತೋಟಗಳಲ್ಲಿ ಉತ್ಪಾದನೆಯ ಒಂದು ಲಾಭದಾಯಕ ವಿಧಾನವಾಗಿತ್ತು ಎಂದು "" ಮತ್ತು "ವಿದೌಟ್ ಕನ್ಸೆಂಟ್ ಆರ್ ಕಾಂಟ್ರ್ಯಾಕ್ಟ್: ದಿ ರೈಸ್ ಆಂಡ್ ಫಾಲ್ ಆಫ್ ಅಮೇರಿಕನ್ ಸ್ಲೇವರಿ" ಮೊದಲಾದ ತಮ್ಮ ಪುಸ್ತಕಗಳಲ್ಲಿ ರಾಬರ್ಟ್ ಫೋಗೆಲ್ ಹೇಳಿದ್ದಾರೆ. ಇದು ಬಿಳಿಯರಿಗೆ ಉತ್ತರಕ್ಕಿಂತ ದಕ್ಷಿಣದಲ್ಲಿ ಹೆಚ್ಚಿನ ಆದಾಯವನ್ನು ತಂದುಕೊಟ್ಟಿತು, ಆದರೆ ಹೆಚ್ಚಿನ ಹಣವನ್ನು ಗುಲಾಮರು ಮತ್ತು ತೋಟಗಳನ್ನು ಖರೀದಿಸಲು ಖರ್ಚು ಮಾಡಲಾಯಿತು.

ಕಾರ್ಮಿಕ ಕೆಲಸವು ಹೆಚ್ಚುಕಡಿಮೆ ಸರಳವಾಗಿದ್ದರೆ ಗುಲಾಮಗಿರಿಯು ಹೆಚ್ಚು ಸಾಮಾನ್ಯಾಗಿರುತ್ತದೆ ಮತ್ತು ಆದ್ದರಿಂದ ಅದರ ಮೇಲ್ವಿಚಾರಣೆ ಮಾಡುವುದು ಸುಲಭವಾಗಿರುತ್ತದೆ, ಉದಾ, ಒಂದೇ ಬೆಳೆಯನ್ನು ಅತಿ ಹೆಚ್ಚಿನ ಪ್ರಮಾಣದಲ್ಲಿ ಬೆಳೆಯುವುದು. ಗುಲಾಮರು ಸಂಕೀರ್ಣ ಕಾರ್ಯಗಳನ್ನು ಮಾಡುವಾಗ ಅವರು ಉತ್ತಮ ರೀತಿಯಲ್ಲಿ ಕೆಲಸ ಮಾಡುತ್ತಿದ್ದಾರೆಯೇ ಮತ್ತು ಉತ್ತಮ ಗುಣಮಟ್ಟವನ್ನು ನಿರ್ವಹಿಸುತ್ತಿದ್ದಾರೆಯೇ ಎಂದು ಪರೀಕ್ಷಿಸುವುದು ಅಧಿಕ ಕಷ್ಟವಾಗಿರುತ್ತದೆ ಮತ್ತು ದುಬಾರಿಯಾಗಿರುತ್ತದೆ. ಆದ್ದರಿಂದ, ಉತ್ಪಾದನೆಯು ಪ್ರಮಾಣಾನುಗುಣ ಉಳಿತಾಯವನ್ನು ಆಧರಿಸುವ ಸಕ್ಕರೆ ಮತ್ತು ಹತ್ತಿಯಂತಹ ದೊಡ್ಡ ಪ್ರಮಾಣದ ಬೆಳೆಗಳಿಗೆ ಗುಲಾಮಗಿರಿಯನ್ನು ಹೆಚ್ಚು ಪರಿಣಾಮಕಾರಿ ಉತ್ಪಾದನಾ ವಿಧಾನವೆಂದು ತಿಳಿಯಲಾಗಿತ್ತು. ಇದು ದೊಡ್ಡ ತೋಟಗಳಲ್ಲಿ ಕಾರ್ಮಿಕರ ಗುಂಪು ವ್ಯವಸ್ಥೆಯು ಪ್ರಬಲವಾಗುವಂತೆ ಮಾಡಿತು, ಅಲ್ಲಿ ಕೆಲಸದಾಳುಗಳ ಮೇಲ್ವಿಚಾರಣೆ ನೋಡಿಕೊಳ್ಳಲಾಗುತ್ತಿತ್ತು ಮತ್ತು ಕಾರ್ಖಾನೆ-ರೀತಿಯ ನಿಷ್ಕೃಷ್ಟತೆಯಲ್ಲಿ ಕೆಲಸ ಮಾಡಲಾಗುತ್ತಿತ್ತು. ಪ್ರತಿ ಕೆಲಸ-ಗುಂಪು ಕಾರ್ಮಿಕರ ಆಂತರಿಕ ವಿಭಾಗವನ್ನು ಆಧರಿಸಿತ್ತು, ಅದು ಗುಂಪಿನ ಪ್ರತಿಯೊಬ್ಬ ಕಾರ್ಮಿಕರನ್ನು ಒಂದು ನಿಷ್ಕೃಷ್ಟ ಕಾರ್ಯಕ್ಕೆ ನಿಗದಿಪಡಿಸಿದಲ್ಲದೆ ಏಕಕಾಲದಲ್ಲಿ ಆತನ ಅಥವಾ ಆಕೆಯ ನಿರ್ವಹಣೆಯು ಇತರರ ಕಾರ್ಯಗಳನ್ನು ಅವಲಂಬಿಸುವಂತೆ ಮಾಡಿತು. ಹತ್ತಿಯ ತೋಟಗಳ ಸುತ್ತಮುತ್ತಲಿದ್ದ ಕಳೆಗಳನ್ನು ಮತ್ತು ಮಿತಿಮೀರಿ ಬೆಳೆದಿದ್ದ ಮೊಳಕೆಗಳನ್ನು ಕಳೆಗುದ್ದಲಿಗಳು ಕತ್ತರಿಸಿ ಹಾಕಿದವು. ಅದರ ನಂತರ ಉಳುವ ತಂಡಗಳು ಹತ್ತಿಯ ತೋಟಗಳ ಸಾಲುಗಳ ಹತ್ತಿರದ ಮಣ್ಣನ್ನು ಕೆದಕಿ, ಆ ತೋಟಗಳ ಸುತ್ತಲೂ ಹಾಕುತ್ತಿದ್ದವು. ಆದ್ದರಿಂದ ಗುಂಪು ವ್ಯವಸ್ಥೆಯು ನಂತರ ಕಾರ್ಖಾನೆಗಳಲ್ಲಿ ಕಂಡುಬಂದ ಜೋಡಣೆ ವ್ಯವಸ್ಥೆಯ ಆರಂಭಿಕ ಪ್ರಕಾರದಂತೆ ಕೆಲಸ ಮಾಡಿತು.

ಗುಲಾಮಗಿರಿಯು ತಾಂತ್ರಿಕ ಪ್ರಗತಿಯನ್ನು ಕುಂಠಿತಗೊಳಿಸುತ್ತವೆ ಎಂದು 18ನೇ ಶತಮಾನದ ವಿಮರ್ಶಕರು ವಾದಿಸಿದ್ದಾರೆ, ಏಕೆಂದರೆ ಗುಲಾಮಗಿರಿಯಲ್ಲಿ ಕಾರ್ಮಿಕರ ಪರಿಣಾಮಕಾರಿತ್ವವನ್ನು ಹೆಚ್ಚಿಸುವ ಬದಲಿಗೆ ಸರಳ ಕಾರ್ಯಗಳನ್ನು ಮಾಡುವ ಗುಲಾಮರ ಸಂಖ್ಯೆಯನ್ನು ಅಧಿಕಗೊಳಿಸಲು ಹೆಚ್ಚಿನ ಗಮನವನ್ನು ಹರಿಸಲಾಗುತ್ತಿತ್ತು. ಇದರಿಂದಾಗಿ, ಗ್ರೀಸ್‌ನಲ್ಲಿ ಮತ್ತು ನಂತರ ರೋಮ್‌ನಲ್ಲಿ ತಾತ್ತ್ವಿಕ ಅರಿವು ಮತ್ತು ಕಲಿಯುವಿಕೆಯನ್ನು ಕಾರ್ಮಿಕರ ದೈಹಿಕ ಸಾಮರ್ಥ್ಯವನ್ನು ಹೆಚ್ಚಿಸಲು ಅಥವಾ ಉತ್ಪಾದನೆಯನ್ನು ಸುಧಾರಿಸಲು ಬಳಸಲಾಗಲಿಲ್ಲ.

ಸ್ವತಂತ್ರ ಕಾರ್ಮಿಕರು ಗುಲಾಮ ಕಾರ್ಮಿಕರಿಗಿಂತ ಆರ್ಥಿಕವಾಗಿ ಉತ್ತಮವಾಗಿರುತ್ತಾರೆಂದು ಆಡಮ್ ಸ್ಮಿತ್ ವಾದಿಸಿದರು. ಅಲ್ಲದೆ ಆತ ಯುರೋಪಿನಲ್ಲಿನ ಗುಲಾಮಗಿರಿಯು ಮಧ್ಯ ಯುಗದಲ್ಲಿ ಕೊನೆಗೊಂಡಿತು ಮತ್ತು ಅನಂತರವೇ ಚರ್ಚ್ ಮತ್ತು ರಾಜ್ಯಗಳು ಬೇರ್ಪಟ್ಟು, ಸ್ವತಂತ್ರ ಮತ್ತು ಪ್ರಬಲ ಸಂಘಟನೆಗಳಾದವು, ಸ್ವತಂತ್ರ, ಪ್ರಜಾಪ್ರಭುತ್ವೀಯ ಮತ್ತು ಗಣತಂತ್ರದ ರೀತಿಯ ಸರ್ಕಾರಗಳಲ್ಲಿ ಗುಲಾಮಗಿರಿಯನ್ನು ಅಂತ್ಯಗೊಳಿಸುವುದು ಹೆಚ್ಚುಕಡಿಮೆ ಅಸಾಧ್ಯವಾಗಿದೆ ಏಕೆಂದರೆ ಅದರ ಹೆಚ್ಚಿನ ಶಾಸಕರು ಅಥವಾ ರಾಜಕೀಯ ವ್ಯಕ್ತಿಗಳು ಗುಲಾಮರ ಮಾಲೀಕರಾಗಿದ್ದರು ಮತ್ತು ಅವರು ತಮಗೆ ತಾವು ಶಿಕ್ಷೆ ವಿಧಿಸಿಕೊಳ್ಳಲು ತಯಾರಾಗಿರಲಿಲ್ಲ ಹಾಗೂ ಕೇಂದ್ರೀಕೃತ ಸರ್ಕಾರ ಅಥವಾ ರಾಜ ಅಥವಾ ಚರ್ಚ್‌ನಂತೆ ಕೇಂದ್ರಾಡಳಿತವಿದ್ದಾಗ ಗುಲಾಮರು ತಮ್ಮ ಸ್ವಾತಂತ್ರ್ಯವನ್ನು ಪಡೆಯುವ ಉತ್ತಮ ಅವಕಾಶವನ್ನು ಹೊಂದಿದ್ದರು ಎಂದೂ ವಾದಿಸಿದರು. ಅಂತಹುದೇ ವಾದಗಳು ನಂತರ ಆಗಸ್ಟೆ ಕಾಮ್ಟೆಯ ಕೃತಿಗಳಲ್ಲೂ ಕಂಡುಬಂದಿವೆ, ವಿಶೇಷವಾಗಿ ಮಧ್ಯಯುಗದಲ್ಲಿ ಮತ್ತು ಗುಲಾಮಗಿರಿಯ ಅಂತ್ಯದಲ್ಲಿ ಅಧಿಕಾರಗಳ ಬೇರ್ಪಡುವಿಕೆ ಅಥವಾ ಕಾಮ್ಟೆ 'ಆಧ್ಯಾತ್ಮಿಕ ಮತ್ತು ಪ್ರಾಪಂಚಿಕದ ಬೇರ್ಪಡುವಿಕೆ' ಎಂದು ಕರೆದುದರ ಬಗೆಗಿನ ಆಡಮ್ ಸ್ಮಿತ್‌ರ ನಂಬಿಕೆ ಹಾಗೂ ಗುಲಾಮರ ಮಾಲೀಕರು, ಗತಕಾಲ ಮತ್ತು ಭವಿಷ್ಯದ ಬಗೆಗಿನ ಸ್ಮಿತ್‌ರ ವಿಮರ್ಶೆಯಲ್ಲಿ. ನ್ಯಾಯಶಾಸ್ತ್ರದ ಬಗೆಗಿನ ಉಪನ್ಯಾಸದಲ್ಲಿ ಸ್ಮಿತ್ ಹೇಳಿದಂತೆ, 'ಕ್ರೈಸ್ತ ಪುರೋಹಿತ ವರ್ಗದ ಪ್ರಾಬಲ್ಯವು ಗುಲಾಮರನ್ನು ಸ್ವತಂತ್ರಗೊಳಿಸುವ ರಾಜರ ಅಧಿಕಾರದೊಂದಿಗೆ ಜತೆಗೂಡುತ್ತದೆ. ಆದರೆ ರಾಜನ ಮತ್ತು ಕ್ರೈಸ್ತ ಪುರೋಹಿತ ವರ್ಗದ ಅಧಿಕಾರಗಳೆರಡೂ ಮಹತ್ವಪೂರ್ಣವಾಗಿರುವುದು ಅಗತ್ಯವಾಗಿರುತ್ತದೆ. ಇವುಗಳಲ್ಲಿ ಯಾವುದಾದರೂ ಒಂದು ಅಧಿಕಾರವು ಕೊರೆಯಾದರೆ, ಗುಲಾಮಗಿರಿಯು ಮುಂದುವರಿಯುತ್ತದೆ.'

ಆರ್ಥಿಕತೆ
ಪದದ ಇತರ ಬಳಕೆಗಳು
ಪ್ರಾಚೀನ ಇತಿಹಾಸ
ಮಧ್ಯ ಪ್ರಾಚ್ಯ